Circuit de Spa-Francorchamps

Circuit de Spa-Francorchamps je slávna pretekárska trať s bohatou históriou známa najmä vďaka belgickej Grand Prix a vytrvalostným pretekom 24 hodín Spa. Jazda na tomto okruhu je vždy veľkou výzvou a tento zážitok ešte umocňuje nebezpečná pasáž Eau Rouge. Okruh Spa-Francorchamps je zasadený do krásnej hornatej krajiny s nezabudnuteľnou prírodou a jeho charakteristika z neho robí unikátne miesto, ktoré si pochvaľujú prakticky všetci piloti a fanúšikovia.

 Charakteristika trate 
280px|right|thumb|Letecká snímka okruhu
Okruh leží vo Valónsku v obci Spa približne 50 km juhovýchodne od mesta Lutych. Pri Grand Prix Belgicka býva častým doplnkovým javom dážď. Štatistiky hovoria, že každé tretie preteky sa tu odohrali za mokra. Členitosť a dĺžka okruhu navyše spôsobujú, že v rôznych častiach trate býva odlišné počasie. Napriek tomu, že je Spa-Francorchamps vysokorýchlostným okruhom, jazdci tu používajú strednú úroveň prítlaku. Vzhľadom na premenlivé počasie sa veľmi ťažko hľadá optimálne nastavenie podvozku. Aj v daždi je potrebné dosahovať vysoké rýchlosti, pretože jej zníženie na rovinkách o viac ako 3 km/h prenastavením predného krídla vedie k celkovému rozhodeniu vyváženia auta. V prípade, že tím vsadí na nastavenie výhradne do mokra, strácal by jeho jazdec na rovinkách až 15 km/h. Hľadanie kompromisu ešte zhoršuje rozdielnosť asfaltového povrchu v jednotlivých častiach okruhu. Napriek spomínaným problémom však túto trať jazdci milujú a vždy keď bola Veľká cena Belgicka v ohrození, lobovali za jej návrat do kalendára.

 Pôvodný okruh 
Pôvodný okruh trojuholníkového tvaru dlhý 15 kilometrov bol v roku 1920 navrhnutý Julesom de Theirom a Henrim Langloisom Van Ophemom, pričom použili verejné cesty medzi obcami Francorchamps, Malmedy a Stavelot. Prvé preteky na tomto okruhu boli naplánované na august roku 1921, no vzápätí museli byť zrušené, pretože na štart sa prihlásil iba jeden pretekár. V nasledujúcom roku sa už podobné problémy neopakovali a organizátori sa konečne dočkali svojej premiéry. Nová trať sa dostala do povedomia fanúšikov a veľmi rýchlo si budovala povesť najrýchlejšej a najnebezpečnejšej trate sveta. Rok 1924 bol významným míľnikom nielen v histórii belgického Spa-Francorchamps. Motoristický šport totiž po prvýkrát zaznamenal pojem 24 hodín Spa, ktorý je v súčasnosti popri pretekoch 24 hodín Le Mans najzvučnejším a najrešpektovanejším vytrvalostným pretekom. Od roku 1925 je okruh domovom Veľkej ceny Belgicka. Domáci boli vtedy veľmi hrdí na to, že majú taký rýchly okruh a aby priemernú rýchlosť ešte vylepšili, pristúpili k prvej úprave dráhy. Zákruta so stúpaním na výjazde z údolia Eau Rouge, nazývaná Ancienne Douanne, bola z trate odstránená a nahradila ju rýchlejšia zákruta Raidillon. Starý okruh ďalej pokračoval dlhým stúpaním, ktoré pretekárov priviedlo do najvyššieho bodu trate a následne klesal po úseku Les Combes smerom na dedinku Burnenville. Neďaleko obce Malmedy sa začínala dlhá rovinka Masta, ktorú prerušovala extrémne rýchla šikana Masta Kink medzi farmárskymi domami pred príjazdom do obce Stavelot. Pojem Masta Kink svojho času vzbudzoval strach a zároveň rešpekt. Masta nemala na žiadnej inej trati obdobu. Prejazd touto ľavo-pravou šikanou vyžadoval veľké jazdecké skúsenosti a istú dávku odvahy. Pretekári sa tu snažili udržať čo najvyššiu rýchlosť, pretože ak chceli uspieť, nemohli si dovoliť stratiť maximálku v nájazde ani vo výjazde z nej. Šikana sa totiž nachádzala priamo uprostred dvoch roviniek s dĺžkou 2,4 kilometra. Po nej nasledovalo stúpanie po rovinke Holowell, na ktorej konci sa nachádzala ostrá zákruta pred vjazdom do samotnej obce Stavelot a neskôr bola nahradená rýchlejšou pravotočivou zákrutou. Ďalšia rýchla časť trate viedla cez lesy do Blanchimontu až napokon veľmi pomalá vlásenka La Source priviedla jazdcov na cieľovú rovinku. V povojnovom období sa v roku 1950 Veľká cena Belgicka zaradila do novovytvoreného šampionátu formuly 1.

V 70. rokoch sa v celom šampionáte formuly 1 začínal boj o modernizáciu tratí a zvyšovanie bezpečnosti, ktorý iniciovali sami piloti a belgické Spa nebolo výnimkou. Jackie Stewart sa v tomto smere veľmi výrazne angažoval, no veci sa rozhýbali až po jeho hrôzostrašnej nehode z roku 1966, keď jeho monopost BRM skončil prevrátený v pivnici jedného z okolitých domov. Stewart z tejto havárie vyviazol so zlomenými rebrami a v tej dobe bolo jasné, že musí prísť zmena. Okruh Spa-Francorchamps už viac nebol pre pilotov bezpečný. Devätnásta Veľká cena šampionátu formuly 1, ktorá bola naplánovaná na sezónu 1969 sa tu už neuskutočnila, pretože bola jazdcami bojkotovaná. Tí požadovali radikálne zmeny, no modernizácia sa v tak krátkom čase nedala vykonať. Aj keď sa organizátori snažili o zvýšenie bezpečnosti inštaláciou kovových bariér v niektorých problematických úsekoch, situáciu tým nevyriešili a len oddialili nevyhnutnú prestavbu.

 Súčasný okruh 
215px|left|thumb|Boxová ulička
Počas svojej dlhej histórie bol okruh v Spa niekoľkokrát modifikovaný. Vo svojej predvojnovej verzii meral 15 kilometrov a skrátenie o kilometer z neho spravilo najrýchlejší okruh, kde jazdci dosahovali priemerné rýchlosti prekračujúce 250 km/h. Radikálna zmena, ktorá mala priviesť späť preteky formuly 1 prišla v roku 1979. Trať bola skrátená o polovicu, no stále si zachovala pôvodný charakter. Štartový rošt sa presunul z rovinky spred Eau Rouge na rovinku ukončenú vlásenkou La Source. Kuriózne na tom bolo to, že cieľ zostal na pôvodnom mieste, a preto boli od seba tieto dve línie vzdialené neuveriteľných 660 metrov. Dnes to už tak, samozrejme, nie je. 

Formula 1 sa však medzitým usídlila v Zolderi a keby nedošlo k tragickej smrti Gillesa Villeneuva, pravdepodobne by tam ešte určitý čas zostala. Na svoju devätnástu Grand Prix si Spa muselo počkať dlhých štrnásť rokov. Premiéra sa uskutočnila vo veľkom štýle a neohrozili ju ani miestne orgány, ktoré chvíľu spôsobovali ťažkosti kvôli tabakovej reklame a kritike čelil i asfalt na trati. Aj napriek týmto problémom sa ale Spa po ročnej prestávke stalo pevnou súčasťou šampionátu F1. Od roku 1985 sa už definitívne konala Veľká cena Belgicka len v Spa-Francorchamps.

V roku 2007 sa záverečný úsek trate podrobil dosiaľ poslednej veľkej rekonštrukcii. Známa pasáž Bus Stop, ktorá bola v roku 2004 reprofilovaná, sa zmenila na jednoduchú šikanu a tým došlo aj k úprave nájazdu na cieľovú rovinku. Tá je v súčasnosti o niekoľko metrov dlhšia a napravo od nej sa rozprestiera prestavaná boxová ulička a paddock s novými budovami a vylepšenou celkovou infraštruktúrou.

Okruh v Spa je stále jeden z najrýchlejších. Ardenské vrchy sa na tejto členitej trati dodnes starajú o nevyspytateľné preteky a rýchlosti sa často dokážu vyšplhať až na 330 km/h. Fanúšikovia i piloti si tunajšie preteky vždy pochvaľujú. Nudné podujatia sú veľmi vzácne a väčšina súčasných jazdcov sa zhoduje, že spoločne so Suzukou predstavuje najväčšiu výzvu pre pretekárov z celého sveta. Samotné Spa-Francorchamps demonštruje dôležitosť zručnosti jazdcov viac, ako ktorýkoľvek iný okruh. Dokazujú to predovšetkým zákruty Eau Rouge a Blanchimont.

 Eau Rouge 
280px|right|thumb|Slávna zákruta Eau Rouge
Najslávnejší úsek trate – Eau Rouge v kombinácii so zákrutou Raidillon je legendárna sekcia unikátna svojim charakterom. Piloti pred príjazdom do Eau Rouge prekonávajú vlásenku La Source a nasledujúcu klesajúcu rovinku, ktorá je ukončená v bode, kde trať stúpa do veľmi prudkého kopca. Tam sa nachádza ľavotočivá Eau Rouge a pravotočivá zákruta Raidillon, ktorá v roku 1939 nahradila vlásenku Ancienne Douane. Táto kombinácia vyžaduje od pretekárov veľkú dávku odvahy a skúsený prístup, no keď ju zvládnu, odmení ich vysokou maximálnou rýchlosťou na nasledujúcej dlhej rovinke a predovšetkým nezabudnuteľným pocitom.

Jazdci v Eau Rouge zo svojho kokpitu nevidia výjazd zo zákruty a dokonca ani vrchol tej nasledujúcej. Monoposty formuly 1 tu jazdia rýchlosťou približne 300 km/h, zatiaľ čo cestné automobily rýchlosťou 160 až 180 km/h. Tieto rýchlosti so sebou prinášajú obrovské sily pôsobiace na autá i pilotov samotných. Dochádza k vysokým preťaženiam a na telo pretekára pôsobí tlak v dôsledku čoho cíti zvláštny neopísateľný pocit, ktorý si každý z nich pochvaľuje.

Prítlak pôsobiaci na autá v Eau Rouge so sebou prináša jedinečný fenomén. Čím rýchlejšie tam pilot jazdí, tým viac prítlaku pôsobí na jeho monopost a je oveľa pravdepodobnejšie, že udrží ideálnu stopu.

V prípade, že pretekári v tejto sekcii trate stratia kontrolu nad svojim autom, zvyčajne v dôsledku straty prítlaku na zadnej náprave, ich chyba vedie k tvrdému bočnému nárazu. Eau Rouge si vyžiadala niekoľko obetí a po tragickej smrti Rolanda Ratzenbergera a Ayrtona Sennu v Imole organizátori pristúpili k inštalácii dodatočnej šikany vytvorenej z pneumatík, ktorá mala výrazne znížiť rýchlosti pri vjazde. Táto úprava sa však neujala a v sezóne 1995 sa na okruhu táto šikana už neobjavila. Posledná úprava Eau Rouge prišla v roku 2002, no jednalo sa len o drobnú modifikáciu, ktorá nijak nenarušila jej charakter.

 Blanchimont 
Blanchimont bola jedna z najhrozivejších zákrut šampionátu formuly 1. V súčasnosti, v ére extrémne účinnej aerodynamiky už nie je pre jazdcov takou výzvou, no v prípade zlyhania niektorého z týchto komponentov môže jej prejazd skončiť vážnou nehodou. Táto vysokorýchlostná ľavotočivá zákruta bola súčasťou pôvodnej trate a dodnes zostala prakticky nezmenená. Je úplne poslednou rýchlou zákrutou okruhu. Za ňou nasleduje už len šikana Bus Stop a cieľová rovinka. Výbehová zóna za pravým okrajom dráhy je oveľa užšia ako v prípade iných podobne rýchlych zákrut a okrem toho sa za ochrannými bariérami nachádza takmer osemmetrová priekopa.

V minulosti tu došlo k mnohým ťažkým nehodám a zraneniam. V pamäti však navždy zostane moment z roku 1992, keď tu v piatkovom tréningu havaroval Erik Comas. Ayrton Senna vtedy vedľa trate odstavil svoj monopost a obetavo prebehol naprieč traťou, aby pomohol ranenému pretekárovi.

 Fakty a údaje 
280px|right|thumb|Štartový rošt
 Dĺžka trate: 7 004 m
 Dĺžka pretekov: 308,052 km
 Počet kôl pretekov: 44
 Počet zákrut: 19 (9 vpravo a 10 vľavo)
 Šírka trate: 10 až 14 m
 Dĺžka cieľovej roviny: 700 m
 Rozdiel medzi štart. a cieľovou čiarou: 124 m
 Jazda na plný plyn: 70 %

 Traťový rekord: 1:44,701 (240,822 km/h) - Sergio Pérez/Red Bull (2024)
 Najrýchlejšie kolo kvalifikácie: 1:40,510 (250,864 km/h) - Oscar Piastri/McLaren (2025)
 Maximálna rýchlosť: 310 km/h
 Prvá GP: 1950 - víťaz Juan Manuel Fangio - Alfa Romeo 158
 Počet GP: 69
 Prevýšenie: 200 m
 Najnižšie položený bod: Eau Rouge ()
 Najvyššie položený bod: Les Combes ()

 Priemerná spotreba paliva: 3,151 kg / kolo
 Sekcia trate s jazdou na plný plyn: 1 865 m
 Spomalenie množstvom paliva: 0,48 s / 10 kg
 Počet preradení rýchlostných stupňov: 52 / kolo

 Opotrebenie pneumatík: stredné až nízke
 Opotrebenie bŕzd: stredné až nízke
 Úroveň priľnavosti: stredná

 Stratégia
 1 zastávka: 23. - 29. kolo
 2 zastávky: 15. - 20. a 27. - 33.
 3 zastávky: 9. - 12. a 18. - 22. a 29. - 34.

 Architekti: Jules de Thier, Henri Langlois van Ophem, Baron Joseph de Crawhez
 Kapacita tribún: 70 000 - 100 000
280px|right|thumb|Zákruta La Source

 História 
235px|left|thumb|Alfa Romeo P2, s ktorým Antonio Ascari vyhral prvú Veľkú cenu.
Spa známe svojimi liečivými termálnymi prameňmi v 18. storočí vybudovalo kasíno, ktoré privádzalo do oblasti množstvo zahraničných a často veľmi solventných hostí. Okrem túžby po peniazoch sa ale objavila i túžba po inom type vzrušenia. A tak sa jedného dňa rozhodli priviesť do Spa pretekárske autá. Súťaženie v Ardenách nebolo ale ničím novým. Už v roku 1902 totiž vznikol okruh Circuit des Ardennes, ktorý bol prvým uzatvoreným okruhom v Belgicku. Až do tej doby viedla väčšina pretekov z jedného mesta na druhé. Prvá trať bola dielom Pierra de Crawheza a merala rekordných 53,6 míľ. Okruh vychádzal z mesta Bastogne odkiaľ smeroval do Longlier, potom sa zatočil na juh do Habay-la-Nueve a po hlavnej ceste sa vrátil späť do Bastogne. V roku 1904 bol dokonca predĺžený na 73,4 míle, ale časom upadol do zabudnutia. Pretekanie v Belgicku malo dlhú tradíciu, ale stále sa jednalo len o miestne podujatia pre domácich. Všetko sa však malo zmeniť krátko po skončení prvej svetovej vojny. Organizátori mali najvyšší cieľ – priviesť do Belgicka prestížne preteky Grand Prix. Nový okruh v ardenských lesoch bol pripravený. Prvú oficiálnu Veľkú cenu tu v roku 1925 vyhral Antonio Ascari, otec slávneho pretekára formuly 1 Alberta Ascariho. Do týchto pretekov sa prihlásilo dvanásť jazdcov, no kvalifikáciou sa ich počet znížil na sedem. Ostatní totiž nemali dostatočne pripravené autá. Vyše 800 kilometrové preteky dokončili iba dvaja pretekári z Alfy Romeo. Počas druhej svetovej vojny sa v Spa pretekať prestalo a okruh sa stal súčasťou bojového poľa v rámci Bitky o Bulge. Aj v priestoroch Spa totiž bojovali nemecké jednotky v zime na prelome rokov 1944 a 1945 proti spojencom. Súťaženie sa vrátilo do Spa v roku 1947 a prvým víťazom sa stal Francúz Jean-Pierre Wimille s autom Alfa Romeo.
280px|right|thumb|Trosky Lotusu Alana Staceyho, Veľká cena Belgicka 1960- v ľavom hornom rohu je fotografia Alana Staceyho
280px|right|thumb|Michael Schumacher s monopostom Benetton B192 vyhral Veľkú cenu Belgicka v roku 1992.
Trať pod ardenskými vrchmi hostila piate podujatie nového šampionátu formuly 1. 18. júna 1950 sa na štart postavilo 14 áut slávnych značiek, pričom víťazstvo opäť ukoristila dvojica pretekárov z Alfy. Najrýchlejší Juan Manuel Fangio prekonal 494 kilometrov za necelé tri hodiny. Autá sa stávali čím ďalej, tým rýchlejšími, ale trať zostávala nezmenená a nesmierne nebezpečná. Bolo len otázkou času, kedy dôjde k nešťastiu. Počas pretekov v roku 1960 došlo k dvom tragédiám v priebehu pätnástich minút. Mladý a neskúsený Chris Bristow havaroval v rovnakej zákrute, v ktorej sa deň predtým vážne zranil Stirling Moss a Alan Stacey prišiel o život, keď mu do tváre vrazil vták letiaci cez trať. V 60. rokoch sa okrem Grand Prix Belgicka a 24 hodín Spa udomácnili na tomto okruhu i ďalšie veľké preteky – 1000 km Spa. Tieto prestížne preteky sa stali doménou miestneho hrdinu Jackyho Ickxa, ktorý dokázal „tisícku“ vyhrať až päťkrát. V roku 1973 zahynuli počas pretekov 24 hodín Spa až traja piloti. Hrozivý príbeh sa viaže i k nočnej udalosti, ktorá sa stala v týchto pretekoch a týkala sa dvoch slávnych pretekárov. Keď prišiel Jochen Mass na nočný pitstop a striedal sa za volantom s Hansom Stuckom, tak mu povedal, aby si dával pozor na zákrutu Masta. Jochen Hansovi povedal, že je tam veľa úlomkov z nejakého auta. Keď Mass na spomínané miesto prišiel, z hrôzou zistil, že na trati neležia úlomky auta, ale roztrhané kusy traťového maršala.

Séria tragických nehôd viedla k požiadavkám na prebudovanie trate a zvýšenie bezpečnosti. Všetko sa to malo ale udiať tak, aby zostal zachovaný tradičný duch trate a pôvodné umiestnenie v okolí Francorchamps. Nová trať síce zvýšila bezpečnostný štandard, no ani to nezabránilo tragédii z pretekov 1000 km Spa v roku 1985. Nemec Stefan Bellof vtedy prišiel o život, keď doplatil na predbiehací manéver v slávnej zákrute Eau Rouge. Veľkú nemeckú nádej vyslobodili z vraku auta až po dlhých 23 minútach. Len o niekoľko hodín zahynul v miestnej nemocnici.

Diváci a fanúšikovia videli v Spa všetky veľké jazdecké hviezdy, legendy a nádejné talenty. Sám Michael Schumacher debutoval na tejto trati v roku 1991, pričom sa hneď kvalifikoval na výbornom siedmom mieste. O rok neskôr si už na svoje konto pripísal prvé belgické víťazstvo. Okrem toho na svojej obľúbenej trati v roku 2004 oslávil zisk siedmeho titulu. V roku 2003 sa Veľká cena Belgicka v kalendári majstrovstiev sveta formuly 1 neobjavila. Na príčine bol zákaz tabakovej reklamy. Belgická vláda odmietla udeliť výnimku a tak Bernie Ecclestone Spa vyškrtol zo zoznamu. V roku 2006 trať v kalendári opäť chýbala, organizátori vtedy mali problémy vyrovnať sa so zákazom tabakovej reklamy. Zároveň v tej dobe okruh podstúpil poslednú sériu úprav.

 Historické konfigurácie 
V priebehu svojej histórie prešiel okruh jednou dramatickou zmenou, no okrem nej podstúpil i niekoľko ďalších menších modernizácií.

 Jedno kolo na modernom okruhu 
225px|left|thumb|Rozdiel medzi súčasnou a pôvodnou verziou trate
V Spa nájdeme všetko, čo si môže jazdec priať – prevýšenia, rýchle zákruty, dlhé rovinky. Okruh je veľmi rýchly a dlhý. K prvej zákrute La Source to od štartu nie je ďaleko. Dôležitý je predovšetkým dobrý výjazd. Naberá sa tu totiž rýchlosť pre nájazd do kopca až po Les Combes. V Eau Rouge sa jazdí na plný plyn a jazdci musia byť veľmi opatrní. V prípade, že stratia ideálnu stopu, okamžite dôjde k úbytku rýchlosti. Monoposty pokračujú ďalej cez dlhú rovinku Kemmel do Les Combes. Brzdí sa až 60 metrov pred zákrutou. Nasleduje ľavo-pravá kombinácia, kde možno stratiť až pol sekundy. Na krátkom úseku pred zákrutou Rivage sa preraďuje až na piaty stupeň. Trať je v tomto úseku často šmykľavá čomu napomáhajú aj drobné nerovnosti. Vo výjazde sa zadná časť vozidla môže správať nepokojne. Deviatka je takisto veľmi rýchla, piloti ňou jazdia na štvorke, pričom využívajú brzdy na stabilizáciu auta. Ďalej nasleduje Pouhon, jedna z najťažších zákrut v Spa. V piatok a sobotu si tu jazdci musia vyskúšať, kde je ich limit a do akej miery sa dá riskovať. Aj keď sa priemerná rýchlosť pohybuje okolo 230 km/h často sa dá prejsť aj rýchlejšie. Po krátkej rovinke sa pretekári blížia k šikane Fagnes, kde je kvalitný asfalt a tvrdo sa dá atakovať obrubník. Veľa sa tu dá stratiť, ale aj získať. Po štrnástej zákrute prichádza na rad rýchla pravotočivá zákruta, z ktorej musia piloti čo najlepšie akcelerovať, pretože na konci nasledujúcej rovinky prerušenej slávnou Blanchimont prichádza šanca na predbiehanie. Ak pretekár pred šikanou Bus Stop zvládne súboj na brzdy, nič mu nebráni vo vjazde na cieľovú rovinku.

 Víťazi Veľkej ceny Belgicka 
400px|right|thumb|Kimi Räikkönen zvíťazil v GP Belgicka 2009 a Giancarlo Fisichella vybojoval pre tím Force India prvé umiestnenie na stupňoch víťazov.
400px|right|thumb|Felipe Massa s monopostom Ferrari F2008 pri GP Belgicka 2008
400px|right|thumb|Kimi Räikkönen s monopostom Ferrari F2007 pri GP Belgicka 2007
400px|right|thumb|Ayrton Senna v Spa zvíťazil päťkrát.
400px|right|thumb|Jim Clark v Belgicku víťazil pravidelne od roku 1962 až do roku 1965.
400px|right|thumb|Alfa Romeo 158, s ktorým Juan Manuel Fangio v roku 1950 v Belgicku zvíťazil.
 Rok JazdecMonopostČasNajrýchlejšie kolo kvalifikácie2025Oscar PiastriMcLaren MCL391:25:22,6011:40,562, Oscar Piastri, McLaren2024 Lewis HamiltonMercedes W151:19:57,5661:53,754, Charles Leclerc, Ferrari2023 Max VerstappenRed Bull RB191:22:30,4501:46,988, Charles Leclerc, Ferrari2022 Max VerstappenRed Bull RB181:25:52,8941:44,297, Carlos Sainz Jr., Ferrari2021 Max VerstappenRed Bull RB16B3:27,071:59,765, Max Verstappen, Red Bull Racing Honda2020 Lewis HamiltonMercedes F1 W11 Hybrid1:24:08,7611:41,252, Lewis Hamilton, Mercedes2019 Charles LeclercFerrari SF901:23:45,7101:42,519, Charles Leclerc, Ferrari2018 Sebastian VettelFerrari SF71H1:23:34,4761:58,179, Lewis Hamilton, Mercedes2017 Lewis HamiltonMercedes F1 W08 EQ1:24:42,8201:42,553, Lewis Hamilton, Mercedes2016 Nico RosbergMercedes F1 W07 Hybrid1:44:51,0581:46,744, Nico Rosberg, Mercedes2015 Lewis HamiltonMercedes F1 W06 Hybrid1:23:40,3871:47,197, Lewis Hamilton, Mercedes2014 Daniel RicciardoRed Bull RB101:24:36,5562:05,591, Nico Rosberg, Mercedes2013 Sebastian VettelRed Bull RB91:23:42,1962:01,012, Lewis Hamilton, Mercedes2012Jenson ButtonMcLaren MP4-271:29:08,5301:47,573, Jenson Button, McLaren Mercedes2011 Sebastian VettelRed Bull RB71:26:44,8931:48,298, Sebastian Vettel, Red Bull Racing Renault 2010  Lewis Hamilton McLaren MP4-251:29:04,2681:45,778, Mark Webber, Red Bull Racing Renault 2009  Kimi Räikkönen Ferrari F601:23:50,9951:46,308, Giancarlo Fisichella 2008  Felipe Massa Ferrari F20081:22:59,3941:47,338, Lewis Hamilton, McLaren Mercedes 2007  Kimi Räikkönen Ferrari F20071:20:39,0661:45,994, Kimi Räikkönen, Ferrari 2006 Nekonala sa 2005  Kimi Räikkönen McLaren MP4-201:30:01,2951:46,391, Juan Pablo Montoya, McLaren Mercedes 2004  Kimi Räikkönen McLaren MP4-19B1:32:35,2741:56,232, Jarno Trulli, Renault 2003 Nekonala sa 2002  Michael Schumacher Ferrari F20021:21:20,6341:43,726, Michael Schumacher, Ferrari 2001  Michael Schumacher Ferrari F20011:08:05,0021:52,072, Juan Pablo Montoya, Williams BMW 2000  Mika Häkkinen McLaren MP4/151:28:14,4941:50,646, Mika Häkkinen, McLaren Mercedes 1999  David Coulthard McLaren MP4/141:25:43,0571:50,329, Mika Häkkinen, McLaren Mercedes 1998  Damon Hill Jordan 1981:43:47,4071:48,682, Mika Häkkinen, McLaren Mercedes 1997  Michael Schumacher Ferrari F310B1:33:46,7171:49,450, Jacques Villeneuve, Williams Renault 1996  Michael Schumacher Ferrari F3101:28:15,1251:50,574, Jacques Villeneuve, Williams Renault 1995  Michael Schumacher Benetton B1951:36:47,8751:54,392, Gerhard Berger, Ferrari 1994  Damon Hill Williams FW161:28:47,1702:21,163, Rubens Barrichello, Jordan Hart 1993  Damon Hill Williams FW15C1:24:32,1241:47,571, Alain Prost, Williams Renault 1992  Michael Schumacher Benetton B1921:36:10,7211:50,545, Nigel Mansell, Williams Renault 1991  Ayrton Senna McLaren MP4/61:27:17,6691:47,811, Ayrton Senna, McLaren  1990  Ayrton Senna McLaren MP4/5B1:26:31,9971:50,365, Ayrton Senna, McLaren  1989  Ayrton Senna McLaren MP4/51:40:54,1961:50,867, Ayrton Senna, McLaren Honda 1988  Ayrton Senna McLaren MP4/41:28:00,5491:53,718, Ayrton Senna, McLaren Honda 1987  Alain Prost McLaren MP4/31:27:03,2171:52,026, Nigel Mansell, Williams Honda 1986  Nigel Mansell Williams FW111:27:57,9251:54,331, Nelson Piquet, Williams Honda 1985  Ayrton Senna Lotus 97T1:34:19,8931:55,306, Alain Prost, McLaren TAG 1984  Michele Alboreto Ferrari 126C1:36:32,0481:14,846, Michele Alboreto, Ferrari 1983  Alain Prost Renault RE401:27:11,5022:04,615, Alain Prost, Renault 1982  John Watson McLaren MP4/11:35:41,9951:15,701, Alain Prost, Renault 1981  Carlos Reutemann Williams FW071:16:31,6101:22,280, Carlos Reutemann, Williams Ford 1980  Didier Pironi Ligier JS111:38:46,5101:19,120, Alan Jones, Williams Ford 1979  Jody Scheckter Ferrari 312T1:39:59,5301:21,130, Jacques Laffite, Ligier Ford 1978  Mario Andretti Lotus 781:39:52,0201:20,900, Mario Andretti, Lotus Ford 1977  Gunnar Nilsson Lotus 781:55:05,7101:24,640, Mario Andretti, Lotus Ford 1976  Niki Lauda Ferrari 312T1:42:53,2301:26,550, Niki Lauda, Ferrari 1975  Niki Lauda Ferrari 312T1:43:53,9801:25,430, Niki Lauda, Ferrari 1974  Emerson Fittipaldi McLaren M231:44:20,5701:09,820, Clay Regazzoni, Ferrari 1973  Jackie Stewart Tyrrell 0061:42:13,4301:22,460, Ronnie Peterson, Lotus Ford 1972  Emerson Fittipaldi Lotus 721:44:06,7001:11,430, Emerson Fittipaldi, Lotus Ford 1971 Nekonala sa 1970  Pedro Rodríguez BRM P1531:38:09,9003:28,000, Jackie Stewart, Tyrrell Ford 1969 Nekonala sa 1968  Bruce McLaren McLaren M7A1:40:02,1003:28,600, Chris Amon, Ferrari 1967  Dan Gurney Eagle Mk11:40:49,4003:28,100, Jim Clark, Lotus Climax 1966  John Surtees Ferrari 3122:09:11,3003:38,000, John Surtees 1965  Jim Clark Lotus 332:23:34,8003:45,400, Graham Hill, BRM 1964  Jim Clark Lotus 252:06:40,5003:50,900, Dan Gurney, Brabham Ford 1963  Jim Clark Lotus 252:27:47,6003:54,100, Graham Hill, BRM 1962  Jim Clark Lotus 252:07:32,3003:57,000, Graham Hill, BRM 1961  Phil Hill Ferrari 156 F12:03:03,8003:59,300, Phil Hill, Ferrari 1960  Jack Brabham Cooper T532:21:37,3003:50,000, Jack Brabham, Cooper Climax 1959 Nekonala sa 1958  Tony Brooks Vanwall VW 51:37:06,3003:57,100, Mike Hawthorn, Ferrari 1957 Nekonala sa 1956  Peter Collins Ferrari D502:40:00,3004:09,800, Juan Manuel Fangio, Lancia Ferrari 1955  Juan Manuel Fangio Mercedes-Benz W1962:39:29,0004:18,100, Eugenio Castellotti, Lancia 1954  Juan Manuel Fangio Maserati 250F2:44:42,4004:22,100, Juan Manuel Fangio, Maserati 1953  Alberto Ascari Ferrari 5532:48:30,3004:30,000, Juan Manuel Fangio, Maserati 1952  Alberto Ascari Ferrari Tipo 5003:03:46,3004:37,000, Alberto Ascari 1951  Giuseppe Farina Alfa Romeo 1592:45:46,2004:25,000, Juan Manuel Fangio, Alfa Romeo 1950  Juan Manuel Fangio Alfa Romeo 1582:47:26,0004:37,000,  Giuseppe Farina, Alfa Romeo 1949  Louis Rosier Talbot 1948 Nekonala sa 1947  Jean-Pierre Wimille Alfa Romeo 1946  Eugène Chaboud Delage 1945-1940 Nekonala sa 1939 23px Hermann Lang Mercedes-Benz 1938 Nekonala sa 1937 23px Rudolf Hasse Auto Union 1936 Nekonala sa 1935 23px Rudolf Caracciola Mercedes-Benz 1934  René Dreyfus Bugatti 1933 23px Tazio Nuvolari Maserati 1932 Nekonala sa 1931  William Grover-Williams  23px Caberto Conelli Bugatti 1930  Louis Chiron Bugatti 1929-1926 Nekonala sa 1925 23px Antonio Ascari Alfa Romeo
Legenda
+Legenda k tabuľkeVeľká cena nebola súčasťou svetového šampionátu Formuly 1Veľká cena bola súčasťou predvojnového európskeho šampionátuVeľká cena na okruhu ZolderVeľká cena na okruhu NivellesVeľká cena na okruhu Spa-Francorchamps 14kmVeľká cena na okruhu Spa-Francorchamps

 Iné projekty 	 

 Externé odkazy 
 Circuit de Spa-Francorchamps
 Satelitné snímky z Google Maps
 Satelitné snímky z Google Maps (stará konfigurácia)
 Údaje okruhu na Formula1.com 

Kategória:Okruhy Formuly 1
Kategória:Motoršport v Belgicku